CELEX: 62020TN0476
Language: ro
Date: 2020-07-27 00:00:00
Title: Cauza T-476/20: Acțiune introdusă la 27 iulie 2020 – Alteryx/EUIPO – Allocate Software (ALLOCATE)

21.9.2020   
            
            
               RO
            
            
               Jurnalul Oficial al Uniunii Europene
            
            
               C 313/31
            
         
      Acțiune introdusă la 27 iulie 2020 – Alteryx/EUIPO – Allocate Software (ALLOCATE)
      (Cauza T-476/20)
      (2020/C 313/44)
      Limba în care a fost formulată acțiunea: engleza
      
         Părțile
      
      
         Reclamantă: Alteryx, Inc. (Irvine, California, Statele Unite) (reprezentanți: A. Poulter și M. Holah, Solicitors)
      
         Pârât: Oficiul Uniunii Europene pentru Proprietate Intelectuală (EUIPO)
      
         Cealaltă parte din procedura care s-a aflat pe rolul camerei de recurs: Allocate Software Ltd (Londra, Regatul Unit)
      
         Datele privind procedura în fața EUIPO
      
      
         Titularul mărcii în litigiu: reclamanta în fața Tribunalului
      
         Marca în litigiu: marca Uniunii Europene verbală „ALLOCATE” – marca Uniunii Europene nr. 6 740 658
      
         Procedura care s-a aflat pe rolul EUIPO: procedură de declarare a nulității
      
         Decizia atacată: Decizia Camerei a patra de recurs a EUIPO din 25 mai 2020 în cauza R 1709/2019-4
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate;
               
            
                  —
               
               
                  anularea deciziei diviziei de anulare;
               
            
                  —
               
               
                  obligarea pârâtului la suportarea propriilor cheltuieli de judecată și a celor efectuate de reclamantă, inclusiv a cheltuielilor de judecată efectuate în cadrul procedurii în fața camerei de recurs;
               
            
                  —
               
               
                  în cazul în care cealaltă parte va participa la procedură în calitate de intervenient, obligarea acesteia la suportarea propriilor cheltuieli de judecată.
               
            
         Motivele invocate
      
      
                  —
               
               
                  încălcarea articolului 58 alineatul (1) litera (a) coroborat cu articolul 18 din Regulamentul (UE) 2017/1001 al Parlamentului European și al Consiliului;
               
            
                  —
               
               
                  încălcarea articolului 94 alineatul (1) din Regulamentul (UE) 2017/1001 al Parlamentului European și al Consiliului, în măsura în care camera de recurs nu a indicat motivele care au stat la baza deciziei.